**Segi tiga** ialah satu poligon yang terdiri daripada tiga sisi yang berupa garis lurus dan tiga sudut. Ahli matematik Euclid yang hidup sekitar tahun 300 SM menemukan bahawa jumlah ketiga-tiga sudut dalam suatu segi tiga ialah 180 darjah. Apabila diketahui dua sudut dalam segi tiga, maka dengan mudahnya akan dikenal pasti sudut yang terakhir.

Klasifikasi segi tiga
---------------------

Menurut panjang sisinya:

* **Segi tiga sama sisi** ialah segi tiga yang ketiga-tiga sisinya sama panjang serta semua sudutnya juga sama besar, iaitu 60o.
* **Segi tiga sama kaki** ialah segi tiga yang dua daripada tiga sisinya sama panjang. Segi tiga ini mempunyai dua sudut yang sama besar.
* **Segi tiga tak sama kaki** ialah segi tiga yang ketiga-tiga sisinya berlainan panjangnya. Besar semua sudutnya juga berlainan.

|  |  |  |
| --- | --- | --- |
| Equilateral Triangle | Isosceles triangle | Scalene triangle |
| Segi tiga sama sisi | Segi tiga sama kaki | Segi tiga tak sama kaki |

Menurut besar sudut terbesarnya:

* **Segi tiga bersudut tepat** ialah segi tiga yang besar sudut terbesarnya sama dengan 90o. Sisi di depan sudut 90o disebut *hipotenus*.
* **Segi tiga bersudut tirus** ialah segi tiga yang besar sudut terbesarnya < 90o
* **Segi tiga bersudut cakah** ialah segi tiga yang besar sudut terbesarnya > 90o

|  |  |  |
| --- | --- | --- |
| Right triangle | Obtuse triangle | Acute triangle |
| Segi tiga bersudut tepat | Segi tiga bersudut cakah | Segi tiga bersudut tirus |

Lingkaran dalam dan luar segi tiga
----------------------------------

Suatu lingkaran yang berada di dalam segi tiga serta menyinggung ketiga-tiga sisi segi tiga tersebut disebut **lingkaran dalam segi tiga**. Jari-jari lingkaran dalam segi tiga boleh dicari dengan rumus:

{\displaystyle r={\frac {L}{s}}\,} yang mana **r** ialah jari-jari lingkaran dalam segi tiga, **L** ialah luas segi tiga dan **s** ialah setengah keliling segi tiga.
Suatu lingkaran yang berada di luar segi tiga serta keliling lingkaran tersebut menyinggung perpotongan tiga garis segi tiga disebut **lingkaran luar segi tiga**. Jari-jadi lingkaran luar segi tiga dapat dicari dengan rumus:

{\displaystyle R={\frac {a.b.c}{4.L}}\,} yang mana **R** ialah jari-jari lingkaran luar segi tiga; **a**, **b** dan **c** ialah tiga sisi segi tiga dan **L** ialah luas segi tiga.

Mencari luas dan perimeter segi tiga
------------------------------------

* {\displaystyle Luas={\frac {tapak.tinggi}{2}}\,}
* {\displaystyle Perimeter=sisi1+sisi2+sisi3\,}

**Teorem Heron**

---

Teorem Heron biasanya digunakan untuk mencari luas suatu segi tiga tak sama kaki. a, b dan c ialah ketiga-tiga sisi segi tiga.

* {\displaystyle s={\frac {1}{2}}Perimeter={\frac {a+b+c}{2}}\,}
* {\displaystyle Luas={\sqrt {s(s-a)(s-b)(s-c)}}\,}

**Segi tiga sama sisi**

---

Untuk mencari luas dan perimeter segi tiga sama sisi yang bersisi a, dapat digunakan rumus seperti berikut:

* {\displaystyle Luas={\frac {a^{2}}{4}}{\sqrt {3}}\,}
* {\displaystyle Keliling=3.a\,}

Teorem Pythagoras
-----------------

Segi tiga bersudut tepat
**Teorem Pythagoras** hanya berlaku pada segi tiga bersudut tepat. Pythagoras menyatakan bahawa:
{\displaystyle c^{2}=a^{2}+b^{2}\,}

Jika ada tiga buah bilangan a, b dan c yang memenuhi persamaan di atas, maka ketiga-tiga bilangan tersebut disebut sebagai ***Triple Pythagoras***. *Triple Pythagoras* tersebut dapat dibangun menggunakan rumus berikut dengan memasukkan sebuah nilai n dengan n ialah bilangan bulat positif.

Vektor Ortogonal
----------------

Dua nilai vektor bukan sifar **u** dan **v** adalah bergaris tegak lurus atau **ortogonal** jika sudut antara vektor ialah π/2. Vektor u dan v adalah ortogonal jika dan hanya jika **u.v = 0** (**u** hasil darab bintik **v**).

Lihat juga
----------

* Trigonometri
* Hukum sinus
* Hukum kosinus

| * l
* b
* s
Poligon |
| --- |
| Senarai berdasarkan bilangan sisi |
| 1–10 sisi | Henagon (Monogon) · Digon · Segi tiga (Trigon) · Segi empat (Tetragon) · Pentagon · Heksagon · Heptagon · Oktagon · Nonagon (Enneagon) · Dekagon |
| 11–20 sisi | Hendekagon · Dodekagon · Triskaidekagon · Tetradekagon · Pentadekagon · Heksadekagon · Heptadekagon · Oktadekagon · Nonadekagon (Enneadekagon) · Ikosagon |
| Lain-lain | Apeirogon |
| Poligon bintang | Pentagram · Heksagram · Heptagram · Oktagram · Enneagram · Dekagram · Hendekagram · Dodekagram |